6.12.2022 г.
BG
Официален вестник на Европейския съюз
C 465/79 Вторник, 3 май 2022 r.
58. въпреки това подчертава, че ИИ може да се използва за прогнозиране на прекъсвания на захранването и за по-точно определяне на нуждите от поддръжка; освен това уточнява, че може да бъде използван за синтезиране на големи количества данни чрез автоматизирано извличане на информация или автоматизирано класифициране на информация и за откриване на конкретни закономерности; подчертава, че тези елементи ще позволят по-добро прогнозиране и оценка на нивото на заплахата и на уязвимостите на системата, по-бързи процеси на вземане на решения, подобрени реакции и по-ефективно осигуряване на защита на устройствата за крайните потребители; 59. по-конкретно подчертава скрития потенциал на това да се даде възможност на правоприлагащите органи да идентифицират и да противодействат на престъпната дейност, подпомагана от технология с ИИ; подчертава, че подобни дейности по правоприлагане, свързани с ИИ, изискват пълно зачитане на основните права, строг демократичен надзор, ясни правила за прозрачност, значителна ИТ инфраструктура, човешки надзор, висококвалифицирани служители и достъп до висококачествени данни в тази област; г) ИИ и конкурентоспособността 60. отбелязва, че все повече продукти и услуги по веригата за създаване на стойност в близко бъдеще ще бъдат взаимосвързани, а ИИ и автоматизацията ще играят важна роля в повечето производствени процеси, операции и бизнес модели; подчертава първостепенното значение на фундаменталните научни изследвания за развитието на промишлените екосистеми с ИИ, както и на значителните инвестиции за насърчаване на цифровата публична администрация и модернизиране на цифровата инфраструктура; 61. отбелязва, че въпреки значителното увеличение на рисковия капитал и други форми на финансиране на ранен етап през последните две години много европейски сектори изостават и настоящите равнища на финансиране в ЕС все още са недостатъчни и следва да бъдат значително увеличени, за да съответстват на динамиката на водещите екосистеми с ИИ като Силициевата долина и други подобни центрове; подчертава специфичната клъстерно-мрежова структура на иновационната екосистема на ЕС, която се различава от централизираните (и подпомагани от държавата) иновационни екосистеми; 62. подчертава, че ИИ може да промени съществено конкурентоспособността на промишлеността на ЕС и има потенциала да увеличи производителността, да ускори иновациите, да подобри производствените процеси и да спомогне за наблюдението на устойчивостта на европейските вериги за доставки; 63. посочва риска от нарушения по веригите на доставки поради икономическо отделяне или катастрофални събития като пандемии или явления, свързани с изменението на климата; подчертава, че използването на ИИ може да спомогне за откриването на закономерности при прекъсването на веригите за доставки и да предоставя информация за прогнозната поддръжка, което би могло да подпомогне разнообразието на доставчиците; 64. отбелязва, че предприятията, които са предизвикали цифрова революция, често са били възнаграждавани със значително нарастване на пазарния дял; отбелязва, че неотдавнашни проучвания показват, че този модел вероятно ще се повтори с още по-голяма интензивност, тъй като предприятията, които внедряват ИИ, често събират големи количества данни, което подобрява конкурентната им позиция; изразява загриженост относно рисковете, които произтичат от пазарната концентрация, която е в ущърб на МСП и новосъздадените предприятия; 65. подчертава, че тази перспектива е особено тревожна, тъй като най-големите предприятия в сферата на технологиите, които вероятно също ще доминират в технологиите с ИИ, контролират пазарите, като същевременно придобиват по-голямата част от генерираната стойност; подчертава, че тъй като данните, които са движещата сила в сектора на ИИ, се събират предимно от същите тези големи предприятия в сферата на технологиите, които предлагат на потребителите достъп до услуги в замяна на данни и излагане на насочени реклами, съществуващото им господство на пазара вероятно само по себе си ще се превърне в двигател за по-нататъшното господстващо положение на пазара; посочва, че много от тези технологични компании се намират извън ЕС, но все пак се възползват от стойността, създадена от данните за европейските потребители, като по този начин придобиват конкурентно предимство; 66. приветства неотдавнашното съобщение на Комисията, в което се призовава за актуализиране на правилата в областта на конкуренцията, за да бъдат адаптирани към цифровата ера (29), и подчертава ключовата роля на предварителните мерки, включително бъдещия Законодателен акт за цифровите пазари, за противодействие на концентрацията преди нейното възникване; освен това подчертава ролята, която стандартизацията и регулаторното сътрудничество могат да изиграят за решаването на този въпрос чрез улесняване на глобалното разработване на продукти и услуги без оглед на физическото им местоположение;
(29)
Съобщение на Комисията от 18 ноември 2021 г., озаглавено „Политика в областта на конкуренцията — подготвени за новите предизвикателства“ (COM(2021)0713).